एसएमएस से महिलाओं के प्रति अपराध घटे
{सेवा से 17 फीसदी की कमी दर्ज
भास्करन्यूज | सोलन
सोलनक्षेत्रमें महिलाओं के प्रति अपराध में काफी कमी आई है। इसका कारण पुलिस की ओर से चलाई जा रही एसएमएस सेवा है। पुलिस जिला सोलन में पिछले वर्ष के मुकाबले इस वर्ष अन्य अपराधों में भी कई आई है। वर्ष 2014 में जहां अपराधों की संख्या 1045 थी वहीं वर्ष 2015 में 30 दिसंबर तक 861 रही है। इस प्रकार आपराधिक घटनाओं में करीब 17 फीसदी की कमी दर्ज की गई है।
एसपी सोलन डाॅ. रमेश छाजटा ने बुधवार को यहां पत्रकारों से बातचीत में कहा कि महिला उत्पीड़न संबंधी मामलों की कमी में एसएमएस नंबर सर्विस बेहद प्रभावशाली रही हैं। उन्होंने कहा कि इस सर्विस के माध्यम से रोजाना करीब 20-25 एसएमएस दर्ज किए जाते हैं। इन पर 24 घंटे के भीतर कार्रवाई की जाती है। उन्होंने कहा कि इस एसएमएस सर्विस का महिलाएं काफी फायदा उठा रही हैं। इसके सकारात्मक परिणाम सामने रहे हैं। उन्होंने कहा कि संकट के समय कोई भी महिला 9459300100 नंबर पर एसएमएस कर सकती है। उन्होंने कहा कि दुर्घटनाओं पर अंकुश लगाने के लिए कई प्रकार के अभियान चलाए गए और वाहन चालकों को उचित दिशा निर्देश दिए गए। परिणामस्वरूप दुर्घटनाओं के अनुपात को कम करने में कामयाबी मिल पाई।
जुएके 6.97 लाख पकड़े
डॉ.छाजटा ने कहा कि गेंबलिंग एक्ट के तहत जिला में ज्यादा मामले पकड़े गए हैं। पिछले वर्ष के मुकाबले इस वर्ष 49 मामले अधिक दर्ज किए। उन्होंने कहा कि पुलिस ने जुआरियों से 6 लाख 97 हजार, 528 रुपए और सटोरियों से 16020 रुपए की नगदी बरामद की है। उन्होंने कहा कि बेशक जिला में मर्डर के मामलों में बढ़ोतरी हुई है, लेकिन यह सभी मामले ट्रेस किए गए हैं। छाजटा ने बताया कि दुराचार, चोरी, छीना-झपटी, बर्गलरी के मामलों में भी काफी कमी दर्ज की गई हैं। इसके लिए उन्होंने पूरे पुलिस प्रशासन को बधाई दी।
hin_Deva hin_Deva bho_Deva hin_Deva hin_Deva bho_Deva hin_Deva